Simpsonit (29. tuotantokausi)

Simpsoneiden 29. tuotantokausi esitettiin Yhdysvalloissa 1. lokakuuta 2017 – 20. toukokuuta 2018.

 Jaksoluettelo 

 Loislaiset (The Serfsons) 
Keskiaikaisessa fantasiamaailmassa jäinen kirous ja aatelisten sorto piinaavat keltaista maaorjaperhettä.

 Surullisen tytön äiti (Springfield Splendor) 
Lisa ja Marge piirtävät yhdessä sarjakuvaa, mutta ajautuvat taiteellisiin erimielisyyksiin.

 Mikä viheltäen tulee (Whistler's Father) 
Maggie oppii viheltämään, ja Homer yrittää hyödyntää tytön taitoja. Samaan aikaan Läski-Tony palkkaa Margen sisustamaan bordellia.

 Kauhujen talo, osa 28 (Treehouse of Horror XXVIII) 
Demoni riivaa Maggien, Lisalle paljastuu kammottava toinen ulottuvuus ja Homer havaitsee oman lihansa maistuvan herkulliselta.

 Kuuleeko ukki? (Grampa Can Ya Hear Me) 
Abe hankkii kuulolaitteen ja saa tietää, mitä muut hänestä kuiskuttelevat. Lisa pyytää Bartin apua murtautuakseen yöllä kouluun. Rehtori Skinner riitautuu äitinsä Agnesin kanssa, kun hänelle paljastuu salaisuus menneisyydestä.

 Pitkätukkainen pormestari (The Old Blue Mayor She Ain't What She Used to Be) 
Marge pyrkii pormestariksi, ja hänen salaiseksi aseekseen osoittautuu Homerin pilkkaaminen. 

 Kaatosade (Singin' in the Lane) 
Homer ja hänen baarikaverinsa kokoavat uudelleen vanhan keilajoukkueen ja ryhtyvät kilpailemaan. Heitä vastaan asettuu miljonäärijoukkue.

 Menneiden synttärien henki (Mr. Lisa's Opus) 
Aikuinen Lisa muistelee tulevaisuudessa kahta mennyttä syntymäpäiväänsä.

 Kadonnut keppostelija (Gone Boy) 
Bart katoaa kesken leikkiensä metsään ja etsintöihin osallistuu muun muassa murhanhimoissaan epätoivoinen Shideshow Bob.

 Itku pitkästä pilkasta (Haw-Haw Land) 
Lisa ihastuu musikaaliseen poikaan, ja mustasukkainen Nelson ryhtyy kilpailemaan hänen kanssaan tämän suosiosta. Bart kiinnostuu kemiasta, mutta vanhemmat epäilevät hänen salaavan jotain.

 Kitupiikin kaleeri (Frink Gets Testy) 
Maailmanloppua pelkäävä johtaja Burns ryhtyy rakentamaan arkkia ja haluaa pelastaa palveluskunnakseen vain Springfieldin hyödyllisimmät asukkaat. Professori Frink kehittää ihmisten arvoa mittaavan testin, johon kaikki huijataan osallistumaan.

 Taidetta taiteen tähden (Homer Is Where the Art Isn't) 
Joan Miron "Runoilijatar" varastetaan, ja maalaustaiteesta yllättäen innostunut Homer on yksi pääepäillyistä. Yksityisetsivä Manacek saapuu selvittämään taidevarkautta.

 Kohelluksia eräästä avioliitosta (3 Scenes Plus a Tag from a Marriage) 
Homer ja Marge käyvät vanhassa asunnossaan ja miettivät, miten heistä tuli vanhoja ja tylsiä. 

 Pellen pahin pelko (Fears of a Clown) 
Nuoriso-oikeus määrää Bartin vieroitushoitoon, jotta hän parantuisi keppostelustaan. Tv-ohjelmansa menettänyt Hassu-klovni yrittää uutta tulemista vakavana teatterinäyttelijänä.

 Sanoista pahoihin tekoihin (No Good Read Goes Unpunished) 
Bart alkaa lukea Sun Tzun sodankäynnin opasta ja käyttää sitä Homeria vastaan. Marge haluaa esitellä Lisalle vanhan lastenkirjan, mutta tajuaa sen olevan rasistinen.

 Patjapainajainen (King Leer) 
Moen menneisyys paljastuu, kun hänen inhottu isänsä ottaa yhteyttä ja yrittää tehdä sopua. Marge auttaa Moeta korjaamaan huonot välit isäänsä ja sisaruksiinsa, jotka ovat häijyjä patjakauppiaita.

 Lisan blues (Lisa Gets the Blues) 
Epäonnistumisen pelko alkaa vaikeuttaa Lisan saksofoninsoittoa. 
Marge toivoo sukulaisvierailun Floridan Gainesvillessa piristävän Lisaa, mutta perhe päätyykin koneen hätälaskun takia jazzin syntysijoille New Orleansiin.

 Myös 1. tuotantokaudella on ”Lisan blues” -niminen jakso.

 Viimeinen toive (Forgive and Reget) 
Luullessaan kuolevansa Abe paljastaa Homerille salaamansa pahan teon menneisyydestä, mikä saa Homerin ja koko hänen perheensä vihaamaan Abea.

 Flanders floppaa (Left Behind) 
Flandersin vasurikauppa ei enää pärjää internet-kilpailijoille, ja Homer rohkaisee häntä hakemaan töitä ydinvoimalasta.

 Ei ole Springfield kuin ennen (Throw Grampa from the Dane) 
Abe tarvitsee leikkausta, joten perhe matkustaa Kööpenhaminaan, koska siellä on ilmainen terveydenhoito.

 Bartin painajainen (Flanders' Ladder) 
Bart joutuu onnettomuuteen ja seikkailee koomapainajaisissaan elämän ja kuoleman rajamailla.

Luokka:Simpsonit-tuotantokaudet